ف الحفل اللي نظمو المعهد الهولندي للديبلوماسية الموازية السيمامة اللي فاتت بمناسبة الذكرى الـ46 للمسيرة الخضراء بمدينة “لايدن ” ف هولاند تم تكريم الطفلة اللي اصلها مغربي أميرة الطاهري. وربحات أميرة الطاهري اللي تزادت ف مدينة روتردام الهولندية ف 2009، من والدين من وجدة، اللقب العالمي الخامس ف رياضة الكيك بوكسينگ، بعد انتصارها نهار الجمعة على الفرنسية ساني موني ف أبو ظبي بالإمارات العربية المتحدة. وقدرات اميرة الطاهري تربح عدد من الألقاب العالمية، منها أربعة ألقاب أوروبية: الأول والثاني ف ألمانيا ف 2017 و2018، والثالث ف هولندا عام 2019، والرابع ف ألمانيا ف 2020. وربحات البطلة المغربية 5 ألقاب عالمية، لقبها العالمي اللول كان ف 2017 فإيطاليا، واللقب العالمي الثاني ف 2018 ف ألمانيا، وربحات لقبها العالمي الثالث ف 2019 ف فرنسا، واللقب الرابع داتو ف بلجيكا ف 2020، وهاد الجمعة جابت اللقب العالمي الخامس، ف أبوظبي. 
أميرة الطاهري بطلة فعمرها 12 العام جابت اللقب العالمي الخامس للمغرب ف الكيك-بوكسينگ